Diari Oficial de la Generalitat Valenciana


Sumari del DOGV 3746, del 10-05-2000 (2000/3058)

Notificació de la resolució del recurs ordinari amb el número de ref. interna R-659/97.
---------------------------------------------------------------------------------------

### Dades del document

Número de DOGV
:   3746

Data del DOGV
:   10-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/3058


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs ordinari amb el número de ref. interna R-659/97. [2000/3058]
  
De conformitat amb el que estableix l'art. 59.4 de la Llei 30/92, de 26 de novembre de Règim Jurídic de les Administracions Públiques i del Procediment Administratiu Comú, es notifica al Sr. Salvador José Mollá Pérez, Residencial Albayna Bungalow 314 (03224 El Campello) la Resolució del recurs ordinari amb el número de ref. interna R-659/97
  
Resolució
  
«Examinat el recurs ordinari formulat pel Sr. Salvador José Mollá Pérez en la sol·licitud de visat de contracte i d'ajudes econòmiques directes per a l'adquisició protegida d'un habitatge a preu taxat, en l'expedient 03/1T/2168/93/050.
  
Antecedents de fet
  
1. L'interessat, adquirent d'un habitatge a preu taxat, per mitjà de contracte de compravenda de data 17 de novembre de 1993, presentà en el Servei Territorial d'Arquitectura i Habitatge d'Alacant sol·licitud de visat de contracte i d'ajudes econòmiques directes el dia 19 d'aquell mes i any.
  
2. A la vista de la documentació aportada i d'acord amb el que estableix el Reial Decret 1932/1991, de 20 de desembre, el Servei Territorial resol (model VPT 510) visar el contracte abans esmentat i en el seu cas, concedir una subvenció inicial del tipus d'interés del 6'50%. Així mateix el Servei Territorial li informa de les subvencions per a l'adquisició de VPT que li correspondrien, en el seu cas, d'acord amb el que estableix la normativa i el Pla d'Habitatge aleshores vigent, i assenyala que per a la resolució i abonament efectiu de les subvencions hauria d'acreditar-se la documentació que en aquest escrit es relacionava.
  
3. Amb data 30 de maig de 1997, l'interessat aportà un escrit en què es feia constar que el sol·licitant no s'havia acollit a cap classe de préstec qualificat.
  
4. Es va traslladar al sol·licitant, amb l'objecte que presentara l'escriptura pública de compravenda, i aquest, amb data 30 de maig contesta el que estimà pertinent en defensa dels seus interessos, sense aportar la mencionada escriptura.
  
5. A la vista de la documentació aportada i d'acord amb el que estableix la Disposició Transitòria Quarta del Decret 113/96, de 5 de juny del Govern Valencià, el Servei Territorial dicta resolució i denega les ajudes a fons perdut de la Generalitat Valenciana, que si escau podrien haver-li correspost, per incompliment de les condicions exigides en la referida disposició transitòria.
  
6. Contra l'esmentada resolució, l'interessat interposa recurs ordinari dins del termini i en la forma escaient, amb les al·legacions que consten en aquest i que ací es donen per reproduïdes per tal de ser breus.
  
Fonaments de dret
  
1. Aquesta Direcció General és competent per a la resolució d'aquest recurs ordinari, tant pel que disposen els articles 114 i 116 de la Llei 30/1992, 26 de novembre de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 32/1998, de 31 de març, del Govern Valencià (DOGV núm. 3218 de 6 d'abril).
  
2. El que disposen els articles 107, 110, 114, 115, 116 i 117, de la LRJAP i PAC, quant a l'admissió i tramitació del recurs ordinari.
  
3. L'Ordre de 26 de setembre de 1995, de l'aleshores MOPTMA, per la qual es regula el tancament ordenat del sistema de finançament de les actuacions protegibles del Pla d'Habitatge 1992-1995, amb referència a la data límit de 16 d'octubre de 1995, aboca la Generalitat Valenciana, una vegada sobrepassats els objectius d'aquest i exhaurits els recursos que li havien estat assignats, a adoptar les seues mesures en relació amb l'esmentat tancament, el que ve a establir en compliment de l'esmentada norma ministerial, l'Ordre de 10 d'octubre de 1995, del conseller d'Obres Públiques, Urbanisme i Transports, per la qual s'adopten mesures en relació amb el tancament del mencionat Pla d'Habitatge 1992-1995.
  
4. Així mateix, d'acord amb el que assenyala la Disposició Transitòria Quart del Decret 113/96, de 5 de juny del Govern Valencià, sobre actuacions protegibles en matèria d'habitatge per al període 1996-1999 €Les adquisicions d'habitatges a preu taxat, visades amb anterioritat al 16 d'octubre de 1995, sense préstec qualificat, podran accedir a les ajudes de la Generalitat Valenciana establides en el D 55/92, de 30 de març, sempre que complisquen el que disposa l'art. 1-3r de l'Ordre de 10 d'octubre de 1995 i presenten la documentació corresponent abans del 30 de setembre de 1996.-
  
5. En el cas que ens ocupa, examinada la documentació que hi ha en l'expedient, es comprova que l'interessat incompleix els requisits exigits en l'esmentada disposició transitòria quarta per la qual cosa en aquest supòsit procedeix confirmar la resolució dictada pel Servei Territorial.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'altra legislació de general i pertinent aplicació i de conformitat amb la proposta de resolució de la Divisió de Promoció Privada, resolc:
  
Desestimar el recurs ordinari formulat pel Sr. Salvador José Mollá Pérez contra la resolució del Servei Territorial d'Arquitectura i Habitatge d'Alacant de data 4 de juny de 1997, que queda confirmada.
  
Contra aquesta resolució, que posa fi a la via administrativa, es podrà interposar recurs Contenciós Administratiu, davant la Sala Contenciosa del Tribunal Superior de Justícia de la Comunitat Valenciana en el termini de 2 mesos, comptadors des de l'endemà de la seua notificació.
  
Per a la interposició del mencionat recurs serà requisit imprescindible que amb caràcter previ el recurrent comunique a aquest òrgan la interposició d'aquest. Tot això de conformitat amb el que preveuen els arts. 57.2-f (en relació amb la Disposició Addicional Onzena de la LRJAP i PAC) i art. 58 de la Llei Reguladora de la Jurisdicció Contenciosa Administrativa de 27 de desembre de 1956; així com art. 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això, sense perjudici que puga exercitar qualsevol altre recurs que estime oportú.
  
València, 30 de setembre de 1998.- El director general d'Arquitectura i Habitatge: José María García Zarco».